stanford-oval/wikipedia huggingface dataset:
Renegade (Big Red Machinen kappale)

| ”Renegade” Big Red Machine ft>  Taylor Swift |
| --- | --- | --- |

Singlen tiedot
 Albumilta: How Long Do You Think It’s Gonna Last?
 Äänitetty : 2021
 Studio : Kitty Committee (Los Angeles, Kalifornia)   Long Pond (Hudson Valley, New York)   April Base (Eau Claire, Wisconsin)
 Julkaistu: 2. heinäkuuta 2023
 Formaatti: lataus, suoratoisto
 Tekijä(t): Aaron Dessner, Taylor Swift
 Tuottaja(t): Aaron Dessner
 Tyylilaji: alternative, indie pop, indie folk
 Kesto: 04.14
 Levy-yhtiö: Jagjaguwar
Listasijoitukset
  73.
Big Red Machinen muut singlet
| ”The Ghost of Cincinnati” 2021 | ”Renegade” 2021 | ”Phoenix” 2021 |
Taylor Swiftin muut julkaisut
| ”Love Story (Taylor’s Version)” 2021 | ”Renegade” 2021 | ”I Bet You Think About Me” 2021 |
Renegade on yhdysvaltalaisen indie rock -yhtye Big Red Machinen ja laulaja Taylor Swiftin kappale vuodelta 2021. Se on single Big Red Machinen toiselta studioalbumilta How Long Do You Think It’s Gonna Last? (2021). Kappaleen ovat säveltäneet Swift ja Big Red Machinen Aaron Dessner, joka toimii myös kappaleen tuottajana. Kappaleella laulavat Taylor Swift ja Big Red Machinen Justin Vernon.
Taustaa

Big Red Machine on The National -yhtyeestä paremmin tunnetun Aaron Dessnerin ja Bon Iver -yhtyeestä paremmin tunnetun Justin Vernonin projekti. Dessner ja Taylor Swift olivat työskennelleet aiemmin yhdessä Swiftin vuoden 2020 albumeilla Folklore ja Evermore. He kirjoittivat ”Renegade”-kappaleen Evermoren valmistumisen jälkeen.  Kappale kertoo ahdistuneisuuden ja pelkojen vaikutuksista parisuhteeseen.
Swift ja Dessner levyttivät kappaleen maaliskuussa 2021 samalla viikolla, kun he voittivat vuoden albumin Grammy-palkinnon Folklore-albumista. Justin Vernon levytti myöhemmin omat osuutensa. Swift laulaa taustoja myös Big Red Machinen albumin How Long Do You Think It’s Gonna Last? kappaleella ”Birch”.
Julkaisu ja kaupallinen menestys

Kappale julkaistiin digitaalisena latauksena ja suoratoistopalveluissa 7. heinäkuuta 2021. Se on kolmas single Big Red Machinen How Long Do You Think It’s Gonna Last? -albumilta. Suoratoistopalvelujen singlejulkaisussa oli mukana myös albumin aiemmat singlet ”Ghost of Cincinnati” ja ”Latter Days”, jolla vierailee laulaja Anaïs Mitchell. Kappale julkaistiin singlenä alternative-radiolle samana päivänä.
”Renegade”-kappaleesta julkaistiin lisäksi toinen versio ”Renegade (Pop Version)”. Kappaleelle tehtiin musiikkivideo.
”Renegade” nousi Yhdysvalloissa Billboard Hot 100 -listan sijalle 73 ja Hot Rock & Alternative Songs -listan sijalle 9. Se on yhtyeen ensimmäinen listoille noussut kappale. Kappale oli listasijalla 73 Britannian singlelistalla. Uudessa-Seelannissa kappale oli nousevia singlejä mittaavan Hot Singles -listan sijalla 3. Kappale oli lisäksi singlelistoilla Irlannissa, Kanadassa ja Australiassa.
Singlen kappaleet

| Renegade |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Renegade (ft. Taylor Swift)  | Aaron Dessner, Taylor Swift | 4.14 |  |  |  |  |  |  |
| 2. | Ghost of Cincinnati | Dessner, Nicole Riegel | 3.37 |  |  |  |  |  |  |
| 3. | Latter Days (ft. Anaïs Mitchell)  | Dessner, Mitchell, Justin Vernon, | 3.37 |  |  |  |  |  |  |
|  |  |  | 11.31 |  |  |  |  |  |  |
| Renegade (Pop Version) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Renegade (Pop Version) (ft. Taylor Swift)  | Aaron Dessner, Taylor Swift | 3.51 |  |  |  |  |  |  |
Listasijoitukset

| Maa ja lista | Korkein sija |
| --- | --- |
 Australia (ARIA Charts): 70
 Irlanti (IRMA): 53
 Iso-Britannia (Britannian singlelista): 73
 Kanada (Canadian Hot 100): 58
 Kanada (Canada Hot AC): 49
 Uusi-Seelanti (Recorded Music NZ, Hot Singles): 3
 Yhdysvallat (Billboard Hot 100): 73
 Yhdysvallat (Hot Rock & Alternative Songs): 9
 Yhdysvallat (Adult Pop Airplay): 14
 Yhdysvallat (Adult Contemporary Airplay): 20
Global 200 (Billboard): 96
Aiheesta muualla

Renegade-kappaleen musiikkivideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Thomas Helwys

Thomas Helwys (n. 1550 – n. 1616) oli eräs baptistiliikkeen perustajista. 1600-luvun alussa Helwys muotoili baptisteille keskeisen vaatimuksen: että kirkon ja valtion tulee olla erotettuina, jotta kansalaisilla on vapaus valita uskontonsa omantuntonsa mukaan. Näin hän oli uskonnonvapauden kannattaja aikana, jolloin mielipide oli vaarallinen. Hän kuoli vankilassa Jaakko I:n toimeenpanemissa protestanttien vainoissa.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Italia  Yhdysvallat  Alankomaat 
Muut:  SNAC 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thomas Helwys
Italian kulttuuri

Kuvakollaasi Italian kulttuurista: Daavid-patsas keskellä, yläoikealta: Venetsian karnevaali, Fontana di Trevi, Napoli, lautasellinen Carbonaraa, Pyhä ehtoollinen, Galleria Vittorio Emanuele II, Leonardo da Vincin oletettu omakuva, Taorminan kreikkalainen teatteri.
Italian kulttuuri on vanhempi kuin Italia itse, sillä vaikka Italia on yhtenäisenä valtiona suhteellisen nuori, Italian niemimaalla on vaikuttanut monia mahtavia kulttuureita vuosisatojen ja -tuhansien ajan.
Kuvataide

Italian taide on käynyt historiansa aikana läpi useita vaiheita. Se vähä, mitä nykyisin tiedetään etruskeista, perustuu paljon heidän seinämaalauksiinsa, piirtokirjoituksiin ja sarkofageihin. Antiikin Rooman veistokset ja arkkitehtuuri ovat toimineet myöhempien tyylikausien innoittajina vuosisatojen ajan, samoin mosaiikit ja Pompeijista löytyneet seinämaalaukset.
Taiteen luomiselle on ollut kautta aikojen kolme syytä: raha, uskonto ja kauneuden kaipuu.
Kuvataide > Maalaustaide

Kreikkalaisilla oli suuri vaikutus Rooman taiteeseen, ja Caesarin aikana roomalaiset irrottivat Kreikasta löytämiään seinämaalauksia ja kuljettivat ne Roomaan. Taidemaalari oli yleensä käsityöläinen, jonka tehtävänä oli kotien koristaminen, irrallisille puulevyille maalaamista arvostettiin enemmän. Seiniä koristettiin freskotekniikalla, puulevyille maalattiin tempera- tai vahaväreillä. Väriaineita oli käytössä paljon, niitä saatiin sekä Kreikasta että Egyptistä.
Italian maalaustaide nousi maailman kärkeen renessanssin aikana. 1400-luvun puolella painopiste oli Keski-Italiassa ja suuria nimiä olivat Keski-Italiassa muun muassa Fra Angelico, Masolino, Masaccio, Fra Filippo Lippi, Botticelli, Filippino Lippi, Ghirlandaio, Piero della Francesca, Melozzo da Forli, Luca Signorelli, Perugino ja Pinturicchio. 1500-luvun puolella siirryttiin täysrenessanssiin, ja Rooman merkitys taidekaupunkina kasvoi, kun paavit kutsuivat sinne aikansa etevimmät taiteilijat kuten Michelangelo, Leonardo da Vinci ja Rafael.
1900-luvulla Italiassa syntyi monia uusia taidesuuntauksia. Futurismi syntyi 1900-luvun alussa. Se halveksui kaikkea vanhaa ja perinteistä ja ihannoi kaikkea modernia. Metafyysinen taide loi näennäisen realistiseen tyyliin unenomaisia näkymiä. Spatialismin loi toisen maailmansodan jälkeen Lucio Fontana, joka vaikutti myös Arte poveran kehitykseen.
Venetsian biennaali on joka toinen vuosi järjestettävä laaja nykytaiteen tapahtuma, joka on järjestetty jo yli 50 kertaa.
Kuvataide > Kuvanveisto

Renessanssin yleisnero Michelangelo perehtyi antiikin veistoksiin ja ihmisruumiin rakenteeseen. Hänen tunnetuimpia veistoksiaan ovat suurikokoinen Daavid (1501-1504) ja Pietarinkirkon Pieta (1499).
Kuvanveistäjä, arkkitehti ja taidemaalari Gian Lorenzo Bernini oli Italian barokin huomattavin ja kuuluisin taiteilija. Barokkikirkoissa on näyttäviä freskoja, jotka luovat erilaisia tilailluusioita: hahmot kurkottuvat ulos maalauksesta, kattoon aukeaa aukko taivaaseen. Taiteilijat keskittyivät rakennusten koristeluun, ja maalaus itsenäisenä taiteenlajina näivettyi.
Kuvataide > Taidemuseoita

Kuuluisia Italialaisia taidemuseoita ja gallerioita
Uffizi Firenze
Palazzo Pitti Firenze
Bargellon palatsi Firenze
Accademia di Belle Arti Firenze Firenze
Vatikaanin museot Vatikaani
Musei Capitolini Rooma
Pinacoteca di Brera Milano
Accademia Venetsia
Museo di Capodimonte Napoli
Arkkitehtuuri

Arkkitehtuurista on säilynyt rakennuksia antiikin ajoilta kuin keskiajalta. Sen kultakautta oli renessanssi, jolloin Filippo Brunelleschi työskenteli Firenzessä ja Leon Battista Alberti välitti antiikin vaikutteita tuleville polville. Donato Bramante piirsi Pietarinkirkon.
Kuuluisaa nykyarkkitehtuuria edustavat genovalainen Renzo Piano ja minimalistiset rakennukset Milanossa ja Torinossa.
Esittävät taiteet > Musiikki

1600-luvun lopulla Venetsiassa oli neljä konservatoriota, ja se nousi musiikkimaailman keskukseksi. Antonio Vivaldi työskenteli siellä pääosan säveltäjän urastaan.
Italia on klassisen oopperan syntypaikka. Siellä vaikuttivat Giacomo Puccini, Gioachino Rossini, Gaetano Donizetti ja Vincenzo Bellini.
Milanon la Scala on ollut aina maailman tunnetuimpia oopperataloja, ja monet Giuseppe Verdin oopperoista on kantaesitetty siellä. 2000-luvulla myös Torinon Teatro Regio, missä La bohème sai ensiesityksen 1896, on noussut arvossaan.
Vuosien varrella Italiassa on syntynyt monia suuria tenorilaulajia, kuten Enrico Caruso, Beniamino Gigli, Franco Corelli, Mario Lanza ja Luciano Pavarotti.
Italialainen iskelmä oli suosituimmillaan 1950-luvulla, jolloin italialaisia kappaleita käännettiin ja levytettiin muillakin kielillä.
Eurovision laulukilpailussa Italia on voittanut kolme kertaa: vuonna 1964 Gigliola Cinquetti kappaleella Non ho l’età, vuonna 1990 Toto Cutugno kappaleella Insieme: 1992 ja vuonna 2021 Måneskin kappaleella Zitti e buoni.
Esittävät taiteet > Elokuva

Italialainen elokuva kukoisti jo mykkäelokuvan aikoina. Varhainen suuri ohjaaja oli Mario Caserini.
1940- ja 1950-luvuilla vallitsi neorealismi. Merkittävimpiä suuntauksen ohjaajia olivat Luchino Visconti, Roberto Rossellini ja Vittorio de Sica. Neorealismi toi esiin sodanjälkeisen italian ongelmat ja loi samalla uutta elokuvallista tyyliä. Se ei käyttänyt studioita, lavastuksia tai ammattinäyttelijöitä osittain olosuhteiden pakosta.
1960-luvulta 1980-luvulle italiassa tehtiin yli kuusisataa spagettiwesterniksi kutsuttua lännenelokuvaa.
Tunnettuja näyttelijöitä ovat Gina Lollobrigida ja Oscarilla palkitut Anna Magnani ja Sophia Loren sekä Marcello Mastroianni sekä ohjaajat Michelangelo Antonioni ja Federico Fellini.
Kirjallisuus

Italian kirjallisuuden historia alkaa jo antiikin Rooman latinankielisistä teksteistä. 1200-luvulla vaikuttivat Dante Alighieri ja Giovanni Boccaccio. Sotien jälkeen kirjoittaneista tunnetuimpia ovat Primo Levi, Italo Calvino, Alberto Moravia Umberto Eco ja Dario Fo.
Nobelin kirjallisuuspalkinnon ovat saaneet Giosuè Carducci 1906, Grazia Deledda 1926, Luigi Pirandello 1934, Salvatore Quasimodo 1959, Eugenio Montale 1975 ja Dario Fo 1995.
Keittiö

Italialainen keittiö on antanut vaikutteita monien muiden maiden keittiöihin. Ruoan merkitys italialaisessa kulttuurissa on tärkeä. Italiassa ruoka on keino luoda ja ylläpitää sosiaalisia siteitä. Aamiainen koostuu tyypillisesti sämpylästä ja kahvista. Perinteisesti lounas on suuri monen ruokalajin ateria, johon kuuluu lähes kaikkialla pastaa ja lisäksi keittoa ja leipää ja mahdollisesti lihaa tai kalaa. Illallisella on syöty enemmänkin tähteitä. Elämäntapojen muuttuessa ilta-ateriasta on tulossa perheen yhteinen pääateria, ja raskaista lounaista ollaan luopumassa, koska sen jälkeisen siestan viettäminen ei aina ole mahdollista.
Italialaisessa keittiössä on voimakkaita alueellisia eroja, ja lähes jokaisella kylällä ja kaupungilla on paikallinen erikoisuutensa, ja samojakin ruokalajeja tehdään eri paikoissa eri tavoin. Vuoret ja meri vaikuttavat raaka-aineiden saantiin, ja ulkomaisia vaikutteita on saatu eri seuduilla eri suunnista.
Esimerkkejä eri alueiden tyypillisistä ruokalajeista:
Lombardia: osso bucco, risotto
Emilia-Romagna: parmesaani, tortellini, balsamiviinietikka
Toscana: pecorino, chianti
Latium: bruschetta, spaghetti alla carbonara
Campania: pizza, buffalo mozzarella, calzone, limoncello
Sisilia: caponata, vasikkaa marsalakastikkeessa
Kaksi italialaista ruokalajia on levinnyt kaikkialle maailmaan: pasta ja pizza. Jo muinaiset kreikkalaiset ja foinikialaiset paistoivat litteitä, yrteillä päällystettyjä leipiä kuumien kivien päällä. Tomaatit levisivät Italiaan 1700- ja 1800-luvun vaihteessa. Niiden käyttäminen pizzan päällä oli napolilainen keksintö. Pizzaa myivät siellä ensin katukauppiaat, sitten kioskit, ja 1830-luvulla aloitti ensimmäinen varsinainen pizzeria "Antica Pizzeria Port'Alba". Jo etruskit paistoivat uunissa vehnäjauhosuikaleita, mutta kuivatun pastan keittäminen keksittiin ilmeisesti Sisiliassa 700-luvulla. Löytöretkeilijät ja merenkulkijat suosivat säilyvää ja ravitsevaa pastaa. Koneiden kehittyminen mahdollisti eri muotoiset pastat, ja niitä on kehitetty yli 350 erilaista. Nykyisin italialaiset syövät vuodessa kolmisenkymmentä kiloa pastaa henkeä kohti.
Maailman terveysjärjestön vuonna 2004 tekemän selvityksen mukaan Italian alkoholinkulutus on puhtaaksi alkoholiksi muunnettuna 9,14 litraa aikuista kohti, mikä on maailman keskitasoa, suurempi kuin Puolassa mutta pienempi kuin Kreikassa.
Italialaiset kuluttavat kahvia vuosittain 5,8 kiloa henkeä kohti eli seitsemänneksi eniten Euroopassa. Kahvi nautitaan yleensä espressona, cappucinona tai macchiatona. Tärkeintä kahvissa on tuoreus, ja siksi kahvi ostetaan pienissä paketeissa. Pienetkin lapset juovat usein kahvia aamulla. 70% kahvista juodaan kotona
Muoti ja muotoilu

Pohjois-Italian Milanosta ja Torinosta on tullut muodin ja muotoilun keskuksia. Italialaisia maailmankuuluja muotitaloja ovat Armani, Benetton, Dolce & Gabbana, Fendi, Gucci, Versace ja Prada. Milanossa järjestetään vuosittain Milanon muotiviikko, joka on yksi alan neljästä suuresta vuosittaisesta tapahtumasta.
Aiheesta muualla

Kuvia tai muita tiedostoja aiheesta Italian kulttuuri Wikimedia Commonsissa
Fresko Pompeijista.
Sandro Botticelli, Venuksen syntymä, 1485.
Michelangelo, Daavid, noin 1504
La Scala sisältä.
Pizza menossa uuniin.
Dolce & Gabbanan liike Milanossa.
Alexander Ring

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alexander Michael Ring
Syntymäaika: 9. huhtikuuta 1991 (ikä 33)
Syntymäpaikka: Helsinki, Suomi
Pelipaikka: keskikenttäpelaaja
Pituus: 178 cm
Paino: 73 kg
Lempinimi: Alex, The Ringleader
Seura
Seura:  HJK
Junioriseurat
1995–1998: VfL Lannesdorf
1998–2008: Bayer Leverkusen
2001: Anderlecht
2003: HJK
Seurat
| Vuodet | Seura | O | (M) |
| 2009–2013 | HJK | 27 | (2) |
| 2009–2010 | → Klubi 04 | 34 | (9) |
| 2010 | → Tampere United (laina) | 4 | (1) |
| 2012–2013 | → Borussia M'gladbach (laina) | 14 | (0) |
| 2013–2017 | Kaiserslautern | 76 | (8) |
| 2017–2020 | New York City | 113 | (10) |
| 2021–2024 | Austin FC | 127 | (12) |
Maajoukkue
| 2007 | Suomi U16 | 6 | (0) |
| 2008 | Suomi U17 | 11 | (1) |
| 2009 | Suomi U18 | 12 | (2) |
| 2010–2011 | Suomi U21 | 5 | (1) |
| 2011–2018 | Suomi | 44 | (2) |
 Seurajoukkueuran tilastot kattavat vain kansalliset sarjat, päivitetty 26. marraskuuta 2024.
Alexander Michael Ring (s. 9. huhtikuuta 1991, Helsinki) on suomalainen jalkapalloilija, joka pelaa keskikenttäpelaajana Suomen Veikkausliigassa  Helsingin Jalkapalloklubissa Helsingissä.
Ring nousi HJK:n edustusjoukkueeseen kaudella 2010. Hän oli mukana Suomen mestaruuden voittaneessa joukkueessa 2010 ja kaudella 2011 Ring voitti HJK:ssa Suomen mestaruuden ja Suomen Cupin. Tammikuussa 2012 Ring siirtyi lainasopimuksella saksalaiseen Borussia Mönchengladbachiin. M’gladbach ei käyttänyt lainasopimuksen osto-optiota, ja kesäkuussa 2013 Ring siirtyi HJK:sta 500 000 euron siirtosummalla saksalaiseen Kaiserslauterniin. Kolmen ja puolen 2. Bundesligassa pelatun kauden jälkeen Ring siirtyi helmikuussa 2017 yhdysvaltalaisen New York Cityn riveihin. Ring pelasi New York Cityssä yli sata MLS:n ottelua ja toimi joukkueen kapteenina kausina 2019 ja 2020. Joulukuussa 2020 Ring siirtyi 750 000 dollarin siirtosummalla MLS:n Austiniin.
A-maajoukkueessa Ring debytoi 20-vuotiaana vuonna 2011 Ruotsia vastaan, ja hän vakiinnutti heti paikkansa maajoukkueen vakiomiehistössä. Ring on ollut maajoukkueen runkopelaaja EM-karsinnoissa 2010–11, MM-karsinnoissa 2012–13, EM-karsinnoissa 2014–15 ja MM-karsinnoissa 2016–17. Ring ilmoitti syyskuussa 2018 lopettavansa maajoukkueuransa. Hän pelasi yhteensä 44 A-maaottelua.
Ring valittiin Veikkausliigan vuoden tulokkaaksi kauden 2011 päätteeksi, ja New York City valitsi hänet vuoden tulokkaaksi kauden 2017 päätteeksi. Ring valittiin MLS:n tähdistöjoukkueeseen kaudella 2018.
Seurajoukkueet > HJK

Helsingissä syntyneen, mutta lapsena perheensä kanssa Saksaan muuttaneen Alexander Ringin pelaajaura aikuisten tasolla alkoi, kun hän siirtyi HJK:hon kaudeksi 2009. Ring pelasi kuitenkin kauden 2009 HJK:n Ykkösessä pelanneessa reservijoukkue Klubi 04:ssa. HJK:n edustusjoukkueessa ja Veikkausliigassa Ring debytoi 19-vuotiaana, kun Antti Muurinen vaihtoi hänet kentälle 31. heinäkuuta 2010 ottelussa HJK–VPS. Ring pelasi HJK:ssa kolme liigaottelua, ja loppukaudeksi hänet lainattiin Tampere Unitediin. Hän pelasi Tampere Unitedissa neljä ottelua ja teki ensimmäisen liigamaalinsa 18. syyskuuta 2010 ottelussa TPS–Tampere Utd.
Varsinaisen läpimurtonsa HJK:ssa Ring teki kaudella 2011, jolloin hän pelasi 24 liigaottelua ja oli yksi HJK:n mestaruuskauden avainpelaajista. Hän pelasi myös kuusi ottelua Mestarien liigan ja Eurooppa-liigan karsinnoissa, ja teki maalin Bangor Cityä sekä Dinamo Zagrebia vastaan. Ring teki myös voittomaalin Suomen Cupin finaalissa, kun HJK voitti KuPS:in maalein 2–1. Kauden päätteeksi hänet valittiin Veikkausliigan vuoden tulokkaaksi. Syyskuussa 2011 Ringin sopimusta HJK:n kanssa jatkettiin kauden 2015 loppuun.
Seurajoukkueet > Borussia Mönchengladbach

Alexander Ring siirtyi tammikuussa 2012 puolentoista vuoden lainasopimuksella Saksan Bundesligassa pelanneeseen Borussia Mönchengladbachiin. Ring debytoi Bundesligassa 10. maaliskuuta 2012 ottelussa Mönchengladbach–Freiburg. Hän pelasi kevätkaudella 2012 yhteensä kahdeksassa liigaottelussa. Mönchengladbach oli kaudella 2011–2012 Bundesligassa neljäs ja pääsi pelaamaan seuraavalla kaudella Mestarien liigan karsintoihin.
Kaudella 2012–2013 Ring pelasi kauden ensimmäisessä liigaottelussa Mönchengladbachin avauskokoonpanossa, mutta lopulta hän pelasi koko kaudella vain kuudessa Bundesligan ottelussa. Ring teki ensimmäisen maalinsa Mönchengladbachin paidassa Mestarien liigan play-off-kierroksella 21. elokuuta 2012 Dynamo Kiovaa vastaan. Mönchengladbach eteni Eurooppa-liigassa 1. pudotuspelikierrokselle, mutta se hävisi otteluparinsa Laziolle. Ring pelasi yhteensä kuusi ottelua Mestarien liigan karsinnoissa ja Eurooppa-liigan lohkovaiheessa. Mönchengladbach ilmoitti helmikuussa 2013, että seura ei käytä lainasopimuksen osto-optiota. Mönchengladbach oli kaudella 2012–2013 Bundesligassa kahdeksas.
Seurajoukkueet > Kaiserslautern

Alexander Ring siirtyi kesäkuussa 2013 neljän vuoden sopimuksella Saksan 2. Bundesligassa pelanneeseen Kaiserslauterniin. Seurat eivät julkistaneet tarkkaa siirtosummaa, mutta lehtitietojen mukaan Kaiserslautern maksoi Ringistä HJK:lle 500 000 euroa. Ring debytoi Kaiserslauternin riveissä 2. Bundesligassa 20. heinäkuuta 2013 ottelussa Paderborn–Kaiserslautern. Ring pelasi kauden aikana yhteensä 21 sarjaottelua, joista 15 avauskokoonpanossa. Kaiserslautern taisteli koko kauden noususta Bundesligaan, mutta jäi kuitenkin sarjassa neljänneksi. Kauden kohokohdaksi jäi Saksan Cupin välierä Bayern Müncheniä vastaan, jossa Ring myös pelasi.
Ensimmäisen maalinsa 2. Bundesligassa Ring teki 10. elokuuta 2014 ottelussa Sandhausen–Kaiserslautern, kun hän teki joukkueen ainoan maalin 1–1-tasapelissä. Ring pelasi kauden 2014–2015 aikana yhteensä 24 ottelua, joista kaikki avauskokoonpanossa. Ring teki kauden aikana yhteensä kuusi maalia, ja hän oli sivussa avauskokoonpanosta vain loukkaantumisten ja pelikiellon vuoksi. Kaiserslautern taisteli kolmatta kautta noususta Bundesligaan, mutta joukkue jäi taas sarjassa neljänneksi.
Kaiserslauternin kausi 2015–2016 alkoi kahta edelliskautta heikommin. Joukkue voitti ensimmäisistä kahdeksasta ottelusta vain kaksi ja valmentaja Kosta Runjaic sai potkut. Ring pelasi kauden aikana yhteensä 21 ottelua, joista 19 avauskokoonpanossa. Hän teki kauden aikana kaksi maalia. Uudeksi päävalmentajaksi nostettu Konrad Fünfstück ei onnistunut nostamaan joukkuetta nousutaisteluun vaan se jäi lopulta 2. Bundesligassa kymmenenneksi. Myös Ringin kausi sujui edelliskautta heikommin ja peliaika väheni edelliskaudesta.
Kaiserslautern lähti kauteen 2016–2017 jälleen uuden valmentajan voimin, kun Tayfun Korkut korvasi Fünfstückin. Ring pelasi syyskauden aikana kymmenen ottelua, joista kahdeksan avauskokoonpanossa. Kaiserslautern oli syyskauden päätteeksi 2. Bundesligassa 13.